નવું શૈક્ષણિક વર્ષ શરૂ થયા બાદ વિદ્યાર્થીઓ અને શિક્ષકોમાં પેપર સ્ટાઈલના મુદ્દે અનેક મૂંઝવણો હતી. છેલ્લા બે વર્ષ દરમિયાન ધોરણ ૧૧ અને ૧૨ સાયન્સ પ્રવાહની પરીક્ષા પદ્ધતિમાં જડમૂળથી ફેરફારો થયા છે. નવું જાહેર થયેલું માળખું આગામી સપ્ટેમ્બર માસથી લેવાનારી પરીક્ષામાં જ અમલી થશે. હવે સપ્ટેમ્બરમાં લેવાનારા પહેલી કસોટીના ગણતરીના દિવસો પહેલા જ પેપર સ્ટાઈલ જાહેર કરાતાં પરીક્ષાની તૈયારી કરી રહેલા વિદ્યાર્થીઓમાં નિરાશા વ્યાપી છે.